František Hossa

František Hossa (* 13. september 1954, Smižany) je bývalý hokejový obranca a bývalý hlavný tréner slovenskej reprezentácie v ľadovom hokeji. Viedol slovenské mužstvo na  MS 2003  (bronz), 2004 (4. miesto), 2005 (5. miesto), 2006 (8. miesto) a na Olympijských hrách v Turíne (5. miesto). 

Po olympiáde Františkovi Hossovi skončila zmluva. SZĽH ju predĺžil ešte do konania Majstrovstiev sveta 2006 v Lotyšsku. Krátko po šampionáte potvrdil svoj odchod a o niekoľko dní bol vymenovaný za generálneho manažéra Dukly Trenčín. 19. novembra 2006 sa stal hlavným trénerom klubu slovenskej extraligy HK Aquacity ŠKP Poprad. V Poprade skončil 17. septembra 2008 po nepresvedčivých výkonoch v prvých piatich kolách Slovnaft Extraligy v ročníku 2008/2009.

Zúčastnil sa aj MS 2007 - vo funkcii generálneho manažéra. 

Popritom bol členom výkonného výboru a predsedom trénersko-metodickej komisie SZĽH. V júni 2007 sa pôsobenia v SZĽH vzdal, ako dôvod uviedol klubové vyťaženie.  

Od júla 2008 bol asistentom slovenského reprezentačného trénera Jána Filca (spolu s Ľubomírom Pokovičom).

Rodina 
Obaja synovia Marián (Chicago Blackhawks) a Marcel (Dinamo Riga) sú hokejisti.

Externé odkazy 
František Hossa na eliteprospects.com

Referencie 

Narodenia v 1954
Slovenskí hokejisti
Slovenskí hokejoví tréneri
Hráči Dukly Trenčín
Osobnosti zo Smižian